7. 2. 87 De Europæiske Fællesskabers Tidende Nr. L 36/13 KOMMISSIONENS FORORDNING (EØF) Nr. 383/87 af 6. februar 1987 om ændring af forordning (EØF) nr. 2409/86 om salg af interventionssmør til iblanding i foderblandinger KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 985/68 af 15. juli 1968 om fastsættelse af almindelige regler for interventionsforanstaltninger på markedet for smør og fløde (1), senest ændret ved forordning (EØF) nr. 3790/ 85 ), særlig artikel 7a, og ud fra følgende betragtninger : I artikel 1 i Kommissionens forordning (EØF) nr. 2409/86 (?), senest ændret ved forordning (EØF) mnr. 3987/86 ('), er det fastsat, hvilket smør der udbydes til salg ; af hensyn til størrelsen af de lagre, der er disponible for dette salg, bør den i nævnte artikel anførte dato ændres ; i artikel 21, stk. 2, i forordning (EØF) nr. 2409/86 er de primære krav, som forarbejdningssikkerheden skal sikre opfyldelsen af, fastlagt ; artikel 11, stk. 2, i nævnte forord- ning indeholder en undtagelse fra disse bestemmelser, når foderblandingerne leveres i tankvogne eller containere ; denne undtagelse har vist sig at være overflødig og bekostlig og endog skadelig for afsætningsprogrammet ; som følge af de meget betydelige mængder, der leveres i tankvogne eller containere, medfører den et handicap for dem, der anvender smør til foder ; artikel 11, stk. 2, bør derfor ophæves ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Mælk'og Mejeriprodukter — UDSTEDT FØLGENDE FORORDNING : Artikel 1 I forordning (EØF) nr. 2409/86 foretages følgende ændringer : 1. I artikel 1 ændres »den 1. juli 1983« til »den 1. januar 1984«. 2. Artikel 11 affattes således : »Artikel 11 Leveres foderblandingerne i tankvogn eller container, anvendes følgende bestemmelser : — det ansvarlige organ i den medlemsstat, på hvis område virksomheden, der fremstiller foderblan- dinger, har hjemsted, giver efter ansøgning virk- somheden tilladelse til at anvende denne transport- form — leveringen foregår under administrativ kontrol af det ansvarlige organ ; med henblik herpå frem- lægger virksomheden over for dette organ doku- mentation for, at leveringen har fundet sted«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. februar 1987. () EFT nr. L 169 af 18. 7. 1968, s. 1. () EFT nr. L 367 af 31. 12. 1985, s. 5. () EFT nr. L 208 af 31. 7. 1986, s. 29. () EFT nr. L 370 af 30. 12. 1986, s. 45. På Kommissionens vegne Frans ANDRIESSEN Næstformand